title: 1990 m. lapkričio 26 d. Tarybos sprendimas dėl Europos ekonominės bendrijos ir Andoros Kunigaikštystės susitarimo pasikeičiant laiškais sudarymo

text:
Svarbus teisinis pranešimas

|

31990D0680

Oficialusis leidinys L 374 , 31/12/1990 p. 0013 - 0013 specialusis leidimas suomių kalba: skyrius 11 tomas 16 p. 0161  specialusis leidimas švedų kalba: skyrius 11 tomas 16 p. 0161

		Tarybos sprendimas1990 m. lapkričio 26 d.dėl Europos ekonominės bendrijos ir Andoros Kunigaikštystės susitarimo pasikeičiant laiškais sudarymo(90/680/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 99 ir 113 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi šiuo metu galiojančius nacionalinius prekybos tarp Europos bendrijos ir Andoros Kunigaikštystės susitarimus turėtų pakeisti Bendrijos sistema;kadangi dėl geografinių, istorinių ir socioekonominių faktorių Andoros Kunigaikštystei turėtų būti suteiktos specialiosios priemonės dėl atleidimo nuo importo, apyvartos ir akcizo mokesčių, taikomų prekėms, gabenamoms asmeniniame keliautojų bagaže;kadangi 1990 m. birželio 28 d. Liuksemburge po derybų susitarimas pasikeičiant laiškais tarp Europos ekonominės bendrijos ir Andoros Kunigaikštystės buvo pasirašytas; kadangi jį reikia patvirtinti,NUSPRENDĖ:1 straipsnisSusitarimas pasikeičiant laiškais tarp Europos ekonominės bendrijos ir Andoros Kunigaikštystės bei prie jo pridėtas susitarimas ir deklaracijos Bendrijos vardu yra patvirtinami.Pirmojoje pastraipoje minėtų dokumentų tekstai yra pridedami prie šio sprendimo.2 straipsnisBendrijos vardu Tarybos pirmininkas padarys susitarimo 24 straipsnyje nurodytą pranešimą [2].Priimta Briuselyje, 1990 m. lapkričio 26 d.Tarybos varduPirmininkasC. Donat Cattin[1] 1990 m. lapkričio 23 d. pateikta nuomonė (Oficialiajame leidinyje dar nepakelbta).[2] OL L 374, 1990 12 31, p. 33.--------------------------------------------------


title: 2006/95/: 2006 m. balandžio 19 d. ELPA Priežiūros institucijos sprendimas Nr. 95/06/KOL, penkiasdešimt aštuntąjį kartą iš dalies keičiantis Procedūrines ir esmines taisykles valstybės pagalbos srityje

text:
23.11.2006

               LT

               Europos Sąjungos oficialusis leidinys

               L 324/38

         ELPA PRIEŽIŪROS INSTITUCIJOS SPRENDIMAS

   Nr. 95/06/KOL
   2006 m. balandžio 19 d.
   penkiasdešimt aštuntąjį kartą iš dalies keičiantis Procedūrines ir esmines taisykles valstybės pagalbos srityje
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą (1), ypač į jo 61–63 straipsnius ir 26 Protokolą,
   ATSIŽVELGDAMA Į ELPA valstybių susitarimą dėl Priežiūros institucijos ir Teisingumo Teismo įsteigimo (2), ypač į jo 24 straipsnį, 5 straipsnio 2 dalies b punktą ir 3 Protokolo I dalies 1 straipsnį,
   KADANGI pagal Institucijos ir Teismo susitarimo 24 straipsnį ELPA priežiūros institucija įgyvendina EEE susitarimo nuostatas dėl valstybės pagalbos,
   KADANGI pagal Priežiūros institucijos ir Teismo susitarimo 5 straipsnio 2 dalies b punktą ELPA priežiūros institucija teikia pranešimus arba gaires dėl klausimų, nagrinėjamų EEE susitarime, jei taip aiškiai numatyta tame Susitarime arba Priežiūros institucijos ir Teismo susitarime arba jei ELPA priežiūros institucija mano, kad tai būtina,
   PRISIMINDAMA Procedūrines ir esmines taisykles valstybės pagalbos srityje (3) kurias ELPA priežiūros institucija priėmė 1994 m. sausio 19 d. (4),
   KADANGI Europos Komisija priėmė Komunikato dėl trumpalaikio eksporto kredito draudimo (5), dalinius pakeitimus
   KADANGI šio komunikato daliniai pakeitimai taip pat svarbūs Europos ekonominei erdvei,
   KADANGI reikia užtikrinti vienodą EEE valstybės pagalbos taisyklių taikymą visoje Europos ekonominėje erdvėje,
   KADANGI pagal EEE susitarimo XV priedo pabaigoje esantį II punktą, kurio antraštė „BENDRA“, ELPA priežiūros institucija, pasikonsultavusi su Komisija, turi priimti teisės aktus, kurie atitiktų Europos Komisijos priimtuosius,
   PASIKONSULTAVUSI su Europos Komisija,
   PRISIMINDAMA, kad šiuo klausimu ELPA priežiūros institucija konsultavosi su ELPA valstybėmis 2006 m. vasario 7 d. laiške,
   PRIĖMĖ ŠĮ SPRENDIMĄ:
   1 straipsnis
   Valstybės pagalbos gairių 17A skyrius „Trumpalaikio eksporto kredito draudimas“ iš dalies keičiamas taip:

               1a)

               1 išnaša pakeičiama šiuo tekstu:
               „Šis skyrius atitinka Komisijos komunikatą valstybėms narėms pagal EB sutarties 93 straipsnio 1 dalį dėl Sutarties 92 ir 93 straipsnių taikymo trumpalaikiam eksporto kredito draudimui (OL C 281, 1997 9 17, p. 4), su 2001 m. Komisijos pakeitimais (OL C 217, 2001 8 2, p. 2), paskutinį kartą iš dalies pakeistą 2005 m. (OL C 325, 2005 12 22, p. 22).“;

               1b)

               kaip 17A.2 (8) įtraukiama nauja dalis, kurios tekstas yra toks:
               „Nepaisant „prekinio“ rizikos apibrėžimo, nurodyto pirmame ankstesnės dalies sakinyje, tuo atveju ir tiek kiek ELPA valstybėje nėra privataus draudimo rinkos, komercinė ir politinė rizika, gresianti viešiems ir ne viešiems skolininkams, esantiems priede išvardytose šalyse, yra laikoma laikina neprekine rizika, jei ji gresia mažosioms ir vidutinėms įmonėms, kurios patenka į atitinkamą EEE apibrėžimą
                   (6)
                  ir kurių bendra metinė eksporto apyvarta neviršija 2 mln. EUR
                   (7). Tokiomis aplinkybėmis viešas arba viešai remiamas eksporto kredito draudėjas kiek įmanoma priderina tokios „neprekinės“ rizikos priemokos normas prie normų, kurias kitur taiko eksporto kredito draudikai už minimos rizikos tipą, ypač atsižvelgiant į ribotą užsienio pirkėjų paplitimą, apdraustų įmonių pobūdį ir susijusias išlaidas. ELPA valstybės, ketinančios pateikti Institucijai pranešimą apie šių sąlygų taikymą, turės laikytis tokios pačios tvarkos ir tokių pačių sąlygų, kaip išdėstyta toliau pateiktoje 17A.4 (8–13) dalyje taikydamos šią atsakomybę ribojančią išlygą. Institucija pasilieka teisę sustabdyti šių sąlygų galiojimą arba peržiūrėti jų taikymo sąlygas konsultuodamasi su ELPA valstybėmis, jei ji mano, kad privataus draudimo rinkos gebėjimai šiame segmente per šio skyriaus galiojimo laiką pasikeitė.

               1c)

               dabartinės 17A.2 8–9 dalys pernumeruojamos į 17A.2 9–10;

               1d)

               ankstesnę 17A.2 10 dalį pakeis nauja 17A.2 11 dalis, kurios tekstas bus toks:
               „Privačios perdraudimo rinkos pajėgumai yra nevienodi. Tai reiškia, kad prekinės rizikos apibrėžimas nėra nekintamas ir, laikui bėgant, gali keistis. Todėl apibrėžimas gali būti tikslinamas, ypač pasibaigus šio skyriaus galiojimo laikui. Institucija konsultuosis su ELPA valstybių atstovais, turinčiais patirties šioje srityje, ir kitomis tokiu tikslinimu suinteresuotomis šalimis. Tiek, kiek būtina, tikslinant apibrėžimą, būtina atsižvelgti į EEE teisės aktų, reglamentuojančių eksporto kredito draudimą, taikymo sritį, kad būtų išvengta bet kokio prieštaravimo arba teisinio netikrumo.“;

               1e)

               17A.4 14 dalis pakeičiama šiuo tekstu:
               „Šios gairės taikomas iki 2010 m. gruodžio 31 d.“.

         2 straipsnis
   ELPA valstybės informuojamos laišku pridedant šio sprendimo kopiją.
   3 straipsnis
   Europos Komisija informuojama, laikantis EEE susitarimo 27 protokolo d punkto, atsiunčiant šio sprendimo kopiją.
   4 straipsnis
   Sprendimas skelbiamas Europos Sąjungos oficialiojo leidinio EEE dalyje ir EEE priede.
   5 straipsnis
   Šie daliniai pakeitimai taikomi nuo šio sprendimo priėmimo datos.

      Priimta Briuselyje, 2006 m. balandžio 19 d.

            ELPA priežiūros institucijos vardu

         Bjørn T. GRYDELAND

            Pirmininkas

         Kurt JÄGER

            Kolegijos narys

      (1)  Toliau – EEE susitarimas.

      (2)  Toliau – Institucijos ir Teismo susitarimas.

      (3)  Toliau – Valstybės pagalbos gairės.

      (4)  Iš pradžių paskelbta OL L 231, 1994 9 3, ir tą pačią dieną jo EEE priede, paskutiniai daliniai pakeitimai priimti 2006 m. balandžio 19 d. sprendimu Nr. 94/06/KOL (dar nepaskelbtas).

      (5)  OL C 325, 2005 12 22, p. 22.

      (6)  Žr. Valstybės pagalbos gairių 10 skyrių dėl mažųjų ir vidutinių įmonių apibrėžimo (dar nepaskelbta). Valstybės pagalbos gairių 10 skyrius atitinka 2003 m. gegužės 6 d. Komisijos rekomendaciją 2003/361/EB (OL L 124, 2003 5 20, p. 36).

      (7)  Atitinkama metinė eksporto apyvarta bus skaičiuojama pagal Valstybės pagalbos gairių 10 skyriaus 10.2.4 dalį. Valstybės pagalbos gairių 10 skyriaus 32 dalies nuostatos taikomos mutatis mutandis atsižvelgiant į atitinkamos įmonės metinę eksporto apyvartą.“


title: 2014/110/ES: 2014 m. vasario 25 d. Komisijos sprendimas, kuriuo iš dalies keičiamas Komisijos sprendimas 2007/479/EB dėl Belgijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Sąjungos teise

text:
28.2.2014

               LT

               Europos Sąjungos oficialusis leidinys

               L 59/39

      KOMISIJOS SPRENDIMAS

   2014 m. vasario 25 d.
   kuriuo iš dalies keičiamas Komisijos sprendimas 2007/479/EB dėl Belgijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Sąjungos teise
   (2014/110/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. kovo 10 d. Europos Parlamento ir Tarybos direktyvą 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyva) (1), ypač į jos 14 straipsnio 2 dalį,
   kadangi:

               (1)

               Sprendime 2007/479/EB (2) Komisija pripažino, kad priemonės, apie kurias 2003 m. gruodžio 10 d. Belgija pranešė Komisijai pagal Tarybos direktyvos 89/552/EEB (3) 3a straipsnio 1 dalį, yra suderinamos su Bendrijos teise. Tam sprendimui pritarė Teisingumo Teismas (4);

               (2)

               Direktyvos 89/552/EEB 3a straipsnis pakeistas Direktyvos 2010/13/ES 14 straipsniu;

               (3)

               2013 m. lapkričio 19 d. Belgijos Karalystė pranešė Komisijai apie 2013 m. sausio 17 d. Belgijos prancūzakalbės bendruomenės Vyriausybės priimtą potvarkį (ir jį pridėjo), kuriuo iš dalies keičiamos Belgijos prancūzakalbei bendruomenei taikomos priemonės;

               (4)

               Komisija patikrino, ar 2013 m. sausio 17 d. Belgijos prancūzakalbės bendruomenės Vyriausybės priimtas potvarkis yra susijęs tik su tų pačių priemonių, apie kurias pirmąkart Komisijai pranešta 2003 m. ir kurias ji apžvelgė bei patvirtino 1 konstatuojamojoje dalyje minėtame sprendime, terminologiniu atnaujinimu ir labai ribotu, formaliu keitimu. Tuo nutarimu atliekamas tik formalus, terminologinis priemonių atnaujinimas. Kalbant konkrečiau, pakeičiamas priemonės pavadinimas; visame tekste terminas „televizijos programų transliavimas“ pakeičiamas terminu „linijinės televizijos paslaugos“; iš dalies pakeista „televizijos paslaugų teikėjo“, turinčio išimtinę teisę transliuoti didelę svarbą turinčius įvykius, apibrėžtis (šis terminologinis pakeitimas taikomas tik tiems teikėjams, apie kuriuos kalbėta pirmojo pranešimo priemonėse); atkuriama televizijos paslaugų teikėjo teisė tokius įvykius transliuoti teikiant linijines paslaugas, kurios negali būti laikomos nemokamomis televizijos paslaugomis, jei tokių paslaugų teikėjams suteikta galimybė jas teikti;

               (5)

               Komisija kitoms valstybėms narėms pranešė, kad Belgijos prancūzakalbės bendruomenės Vyriausybė ketino priimti ir galiausiai per 34-ąjį ir 38-ąjį Direktyvos 2010/13/ES 29 straipsniu įsteigto komiteto posėdžius priėmė 3 konstatuojamojoje dalyje nurodytas keitimo priemones,

         PRIĖMĖ ŠĮ SPRENDIMĄ:
   1 straipsnis
   Sprendimas 2007/479/EB iš dalies keičiamas taip:

               1.

               1 straipsnis pakeičiamas taip:
               „1 straipsnis
               Priemonės, apie kurias 2003 m. gruodžio 10 d. Belgija Komisijai pranešė pagal Direktyvos 89/552/EEB 3a straipsnio 1 dalį, kurios paskelbtos 2005 m. birželio 29 d.Europos Sąjungos oficialiajame leidinyje C 158 ir kurios iš dalies pakeistos priemone, kuri paskelbta 2013 m. kovo 19 d.Moniteur belge [C-2013/29212] (p. 16401) ir apie kurią Komisijai pranešta 2013 m. lapkričio 26 d. pagal Europos Parlamento ir Tarybos direktyvos 2010/13/ES (5) 14 straipsnio 2 dalį, yra suderinamos su Sąjungos teise.

               2.

               Pridedamas 3 straipsnis:
               „3 straipsnis
               Belgijos priimtos priemonės, kuriomis iš dalies keičiamos priemonės, priimtos pagal Direktyvos 89/552/EEB 3a straipsnio 1 dalį, remiantis Direktyvos 2010/13/ES 14 straipsnio 2 dalimi skelbiamos Europos Sąjungos oficialiajame leidinyje.“

               3.

               Pridedamas A priedas, kaip nustatyta šio sprendimo priede.

         2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Briuselyje 2014 m. vasario 25 d.

            Komisijos vardu

            Pirmininkas

         José Manuel BARROSO

      (1)  OL L 95, 2010 4 15, p. 1.

      (2)  2007 m. birželio 25 d. Komisijos sprendimas 2007/479/EB dėl Belgijos priemonių, nustatytų remiantis Tarybos direktyvos 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo 3a straipsnio 1 dalimi, suderinamumo su Bendrijos teise (OL L 180, 2007 7 10, p. 24).

      (3)  1989 m. spalio 3 d. Tarybos direktyva 89/552/EEB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo (OL L 298, 1989 10 17, p. 23).

      (4)  2013 m. liepos 18 d. Sprendimas FIFA prieš Komisiją, C-204/11 P (dar nepaskelbtas).

      (5)  2010 m. kovo 10 d. Europos Parlamento ir Tarybos direktyva 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyva) (OL L 95, 2010 4 15, p. 1).“

      PRIEDAS

            „A PRIEDAS

               Skelbimas pagal Direktyvos 2010/13/ES dėl valstybių narių įstatymuose ir kituose teisės aktuose išdėstytų tam tikrų nuostatų, susijusių su audiovizualinės žiniasklaidos paslaugų teikimu, derinimo (Audiovizualinės žiniasklaidos paslaugų direktyvos) 14 straipsnį

            Belgijos priimtos priemonės, kuriomis iš dalies keičiamos pagal Direktyvos 89/552/EEB 3a straipsnį priimtos priemonės, yra išdėstytos 2013 m. kovo 19 d.Moniteur belge paskelbtame 2013 m. sausio 17 d. Prancūzakalbės bendruomenės Vyriausybės nutarime.
            2013 m. sausio 17 d. Prancūzakalbės bendruomenės Vyriausybės nutarimas, kuriuo iš dalies keičiamas 2004 m. birželio 8 d. Prancūzakalbės bendruomenės Vyriausybės nutarimas dėl Prancūzakalbės bendruomenės nariams didelės svarbos turinčių įvykių ir jų informavimo apie šiuos įvykius teikiant nemokamas televizijos transliavimo paslaugas tvarkos nustatymo

               1 straipsnis.2004 m. birželio 8 d. Prancūzakalbės bendruomenės Vyriausybės nutarimo dėl Prancūzakalbės bendruomenės nariams didelės svarbos turinčių įvykių ir jų informavimo apie šiuos įvykius teikiant nemokamas televizijos transliavimo paslaugas tvarkos nustatymo pavadinimas pakeičiamas taip:

               „Nutarimas dėl didelės svarbos turinčių įvykių sąrašo sudarymo ir jų transliavimo tvarkos nustatymo“.

               2 straipsnis. Nutarimo 2 straipsnis pakeičiamas taip:

               „Linijinių televizijos paslaugų teikėjai, įskaitant RTBF, ketinantys pasinaudoti įgyta išskirtine didelę svarbą turinčio įvykio transliavimo teise, privalo jį transliuoti teikdami nemokamą linijinę televizijos paslaugą, kaip nustatyta šio nutarimo priede“.

               3 straipsnis. Įterpiamas taip suformuluotas 2a straipsnis:

                           „1.

                           Linijinių televizijos paslaugų teikėjas, ketinantis pasinaudoti įgyta išskirtine priede nurodyto įvykio transliavimo teise, gali jį transliuoti teikdamas nemokamą linijinę televizijos paslaugą, jei laikosi šių sąlygų:

                                       —

                                       pasiūlė linijinių televizijos paslaugų teikėjams šį įvykį transliuoti teikiant nemokamą linijinę televizijos paslaugą šio nutarimo priede nustatyta tvarka;

                                       —

                                       pasiūlymas pateiktas per priimtiną laikotarpį ir transliavimo teisių rinkos sąlygas atitinkančiomis sąlygomis, ypač finansinėmis;

                                       —

                                       nemokamų linijinių televizijos paslaugų teikėjai, kuriems pasiūlyta įgyti transliavimo teisę, per priimtiną laikotarpį nepranešė, kad ketina įgyti šią teisę.

                           2.

                           Jei išskirtines įvykio transliavimo teises turintis linijinių televizijos paslaugų teikėjas ir nemokamų linijinių televizijos paslaugų teikėjas nesutaria dėl transliavimo pasiūlymo sąlygų, ypač finansinių, jie perduoda ginčą nagrinėti kompetentingai teismo, administracijos ar arbitražo institucijai. Jei nemokamų linijinių televizijos paslaugų teikėjas nesutinka su pasibaigus šiai procedūrai nustatytomis transliavimo teisės įgijimo sąlygomis, išskirtines įvykio transliavimo teises turintis linijinių televizijos paslaugų teikėjas gali įvykį transliuoti teikdamas mokamą linijinę televizijos paslaugą“.

               4 straipsnis. Nutarimo 3 straipsnis pakeičiamas taip:

                           „1.

                           Įgijęs viso įvykio tiesioginio transliavimo teisę, linijinių televizijos paslaugų teikėjas gali atidėti įvykio transliavimą teikiant nemokamą linijinę televizijos paslaugą tokiais atvejais:

                                       —

                                       įvykis įvyksta tarp vidurnakčio ir 8 valandos ryto Belgijos laiku;

                                       —

                                       įvykis įvyksta tuo metu, kuriuo paprastai šis teikėjas transliuoja žinių laidą;

                                       —

                                       įvykis susideda iš kelių tuo pačiu metu vykstančių įvykių.

                           2.

                           Kai linijinių televizijos paslaugų teikėjas, taikydamas 1 dalį, pagal 2a straipsnį įgyja viso įvykio tiesioginio transliavimo teisę, linijinių televizijos paslaugų teikėjas, pagal 2a straipsnį perleidęs išskirtinę transliavimo teisę, turi teisę įvykį transliuoti savo nuožiūra, teikdamas mokamą linijinę televizijos paslaugą“.

               5 straipsnis. Nutarimo 4 straipsnyje žodžiai „Prancūzakalbės bendruomenės televizijos transliavimo paslaugų teikėjų“ pakeičiami žodžiais „linijinių televizijos paslaugų teikėjų“.

               6 straipsnis. Šiam nutarimui vykdyti skiriamas ministras, atsakingas už garso ir vaizdo sektorių.

               2013 m. sausio 17 d. Briuselis

                     Kultūros, garso ir vaizdo, sveikatos ir lygių galimybių ministrė

                  F. LAANAN“


title: 2006/36/EB,Euratomas: 2006 m. sausio 23 d.  Tarybos sprendimas, dėl Audito Rūmų aštuonių narių skyrimo

text:
26.1.2006

               LT

               Europos Sąjungos oficialusis leidinys

               L 22/51

      TARYBOS SPRENDIMAS

   2006 m. sausio 23 d.
   dėl Audito Rūmų aštuonių narių skyrimo
   (2006/36/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 247 straipsnio 3 dalį,
   atsižvelgdama į Europos atominės energijos bendrijos steigimo sutartį, ypač į jos 160 B straipsnio 3 dalį,
   atsižvelgdama į Europos Parlamento nuomonę (1),
   kadangi:

               (1)

               Giorgio CLEMENTE, Juan Manuel FABRA VALLÉS, Máire GEOGHEGAN-QUINN, Morten Louis LEVYSOHN, Robert REYNDERS, Aunus SALMI, Vítor Manuel da SILVA CALDEIRA ir Lars TOBISSON kadencija baigiasi 2006 m. vasario 28 d.

               (2)

               Todėl reikėtų paskirti naujus narius,

         NUSPRENDĖ:
   1 straipsnis
   2006 m. kovo 1 d.–2012 m. vasario 29 d. laikotarpiui Audito Rūmų nariais skiriami šie asmenys:

               —

               Olavi ALA-NISSILÄ,

               —

               Máire GEOGHEGAN-QUINN,

               —

               Lars HEIKENSTEN,

               —

               Morten Louis LEVYSOHN,

               —

               Karel PINXTEN,

               —

               Juan RAMALLO MASSANET,

               —

               Vítor Manuel da SILVA CALDEIRA,

               —

               Massimo VARI.

         2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. sausio 23 d.

            Tarybos vardu

            Pirmininkas

         J. PRÖLL

      (1)  2005 m. gruodžio 13 d. pareikšta nuomonė (dar nepaskelbta Oficialiajame leidinyje).


title: 2008 m. gruodžio 16 d. Tarybos sprendimas 2008/976/TVR dėl Europos teisminio tinklo

text:
24.12.2008

               LT

               Europos Sąjungos oficialusis leidinys

               L 348/130

      TARYBOS SPRENDIMAS 2008/976/TVR
   2008 m. gruodžio 16 d.
   dėl Europos teisminio tinklo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnį ir 34 straipsnio 2 dalies c punktą,
   atsižvelgdama į Belgijos Karalystės, Čekijos Respublikos, Estijos Respublikos, Ispanijos Karalystės, Prancūzijos Respublikos, Italijos Respublikos, Liuksemburgo Didžiosios Kunigaikštystės, Nyderlandų Karalystės, Austrijos Respublikos, Lenkijos Respublikos, Portugalijos Respublikos, Slovėnijos Respublikos, Slovakijos Respublikos ir Švedijos Karalystės iniciatyvą,
   atsižvelgdama į Europos Parlamento nuomonę (1),
   kadangi:

               (1)

               Bendraisiais veiksmais 98/428/TVR (2) Taryba įsteigė Europos teisminį tinklą, kuriuo buvo įrodytas jo naudingumas sudarant palankesnes sąlygas teisminiam bendradarbiavimui baudžiamosiose bylose.

               (2)

               Vadovaujantis Konvencijos dėl Europos Sąjungos valstybių narių savitarpio pagalbos baudžiamosiose bylose (3) 6 straipsniu kompetentingos teisminės institucijos savitarpio teisinę pagalbą teikia palaikydamos tiesioginius ryšius. Šis savitarpio teisinės pagalbos decentralizavimas dabar yra plačiai įgyvendinamas.

               (3)

               Teismo sprendimų baudžiamosiose bylose tarpusavio pripažinimo principas įgyvendinamas laipsniškai. Tai ne tik patvirtina kompetentingų teisminių institucijų tiesioginių ryšių principą, bet ir paspartina procedūras bei suteikia joms išimtinai teisminį pobūdį.

               (4)

               Šių pokyčių poveikį teisminiam bendradarbiavimui dar labiau sustiprino 2004 m. ir 2007 m. įvykusi Europos Sąjungos plėtra. Dėl šios raidos Europos teisminis tinklas yra dar reikalingesnis nei jo įkūrimo metu ir todėl turėtų būti stiprinamas.

               (5)

               Siekiant gerinti valstybių narių kompetentingų institucijų veiklos koordinavimą ir jų bendradarbiavimą, Taryba Sprendimu 2002/187/TVR (4) įsteigė Eurojustą. Sprendime 2002/187/TVR numatyta, kad Eurojustas ir Europos teisminis tinklas turi palaikyti privilegijuotus santykius, pagrįstus konsultacijomis ir papildomumu.

               (6)

               Eurojusto ir Europos teisminio tinklo penkerių metų sambūvis įrodė ir tai, kad reikia, jog šios dvi struktūros išliktų, ir tai, kad reikia aiškiau nurodyti jų santykius.

               (7)

               Jokia šio sprendimo nuostata neturėtų būti aiškinama kaip turinti įtakos kontaktinių asmenų nepriklausomumui, kuris jiems gali būti suteiktas pagal nacionalinės teisės aktus.

               (8)

               Būtina stiprinti valstybių narių teisminį bendradarbiavimą ir sudaryti Europos teisminio tinklo bei Eurojusto kontaktiniams asmenims galimybes šiuo tikslu palaikyti ryšius kai tik to prireikia, tiesiogiai ir veiksmingiau pasitelkiant saugų telekomunikacijų ryšį.

               (9)

               Bendrieji veiksmai 98/428/TVR turėtų būti panaikinti ir pakeisti šiuo sprendimu,

         NUSPRENDĖ:
   1 straipsnis
   Sukūrimas
   Bendraisiais veiksmais 98/428/TVR įsteigtas valstybių narių teisminių kontaktinių asmenų tinklas (toliau – Europos teisminis tinklas) tęsia savo veiklą pagal šio sprendimo nuostatas.
   2 straipsnis
   Sudėtis
   1.   Atsižvelgiant į kiekvienos valstybės narės konstitucines normas, teisės tradicijas bei vidaus sandarą, Europos teisminį tinklą sudaro centrinės institucijos, atsakingos už tarptautinį teisminį bendradarbiavimą, ir teisminės ar kitos kompetentingos institucijos, turinčios konkrečių pareigų tarptautinio bendradarbiavimo srityje.
   2.   Kiekvienoje valstybėje narėje pagal jos vidaus taisykles ir įgaliojimų paskirstymą paskiriamas vienas ar keli kontaktiniai asmenys, siekiant, kad būtų veiksmingai apimta visa jos teritorija.
   3.   Kiekviena valstybė narė iš kontaktinių asmenų paskiria Europos teisminio tinklo nacionalinį korespondentą.
   4.   Kiekviena valstybė narė paskiria Europos teisminio tinklo korespondentą, atsakingą už tinklo techninius aspektus.
   5.   Kiekviena valstybė narė užtikrina, kad jos kontaktiniais asmenimis būtų skiriami asmenys, kurie vykdo su teisminiu bendradarbiavimu baudžiamosiose bylose susijusias funkcijas, ir kad be savo šalies valstybinės kalbos jie gerai mokėtų vieną iš kitų Europos Sąjungos kalbų, atsižvelgiant į poreikį sugebėti palaikyti ryšius su kitų valstybių narių kontaktiniais asmenimis.
   6.   Kai Europos Sąjungos valstybėje narėje 1996 m. balandžio 22 d. Tarybos bendruosiuose veiksmuose 96/277/TVR dėl pasikeitimo ryšių palaikymo teisėjais ir prokurorais, siekiant sustiprinti Europos Sąjungos valstybių narių teisminį bendradarbiavimą, mechanizmo (5) nurodyti ryšių palaikymo teisėjai ir prokurorai yra paskirti, o jų pareigos yra analogiškos pareigoms, šio sprendimo 4 straipsnyje nustatytoms kontaktiniams asmenims, ryšių palaikymo teisėją ir prokurorą skirianti valstybė narė kiekvienu atveju jį įtraukia į Europos teisminį tinklą ir pagal šio sprendimo 9 straipsnio nuostatas tos valstybės narės nustatyta tvarka suteikia prieigą prie saugaus telekomunikacijų ryšio.
   7.   Komisija skiria kontaktinį asmenį kuruoti toms sritims, kurios priklauso jos kompetencijai.
   8.   Europos teisminis tinklas turi sekretoriatą, kuris atsako už tinklo administravimą.
   3 straipsnis
   Tinklo veikimo būdas
   Europos teisminis tinklas atlieka visų pirma šias tris pagrindines funkcijas:

               a)

               sudaro palankesnes sąlygas užmegzti reikiamus įvairių valstybių narių kontaktinių asmenų ryšius, kad būtų atliekamos 4 straipsnyje nustatytos funkcijos;

               b)

               organizuoja periodiškus valstybių narių atstovų posėdžius 5 ir 6 straipsniuose nustatyta tvarka;

               c)

               nuolat teikia tam tikrą kiekį atnaujintos pagrindinės informacijos, visų pirma naudodamasis atitinkamu telekomunikacijų tinklu 7, 8 ir 9 straipsniuose nustatyta tvarka.

         4 straipsnis
   Kontaktinių asmenų funkcijos
   1.   Kontaktiniai asmenys – tai aktyvūs tarpininkai, kuriems pavedama sudaryti palankesnes sąlygas valstybių narių teisminiam bendradarbiavimui, ypač kovojant su sunkiais nusikaltimais. Jų vaidmuo – sudaryti sąlygas vietos teisminėms institucijoms bei kitoms savo valstybės narės kompetentingoms institucijoms, kitų valstybių narių kontaktiniams asmenims bei kitų valstybių narių vietos teisminėms ir kitoms kompetentingoms institucijoms užmegzti labiausiai poreikius atitinkančius tiesioginius ryšius.
   Remiantis atitinkamų administracijų susitarimu kontaktiniai asmenys prireikus gali vykti į susitikimus su kitų valstybių narių kontaktiniais asmenimis.
   2.   Kontaktiniai asmenys savo valstybės narės vietos teisminėms institucijoms, kitų valstybių narių kontaktiniams asmenims bei kitų valstybių narių vietos teisminėms institucijoms teikia reikiamą teisinę ir praktinę informaciją, padedančią jiems parengti veiksmingą prašymą dėl teisminio bendradarbiavimo ar apskritai pagerinti teisminį bendradarbiavimą.
   3.   Savo atitinkamu lygiu kontaktiniai asmenys, prireikus bendradarbiaudami su Europos teisėjų mokymo tinklu, dalyvauja organizuojant mokymus teisminio bendradarbiavimo srityje, naudingus jų valstybės narės kompetentingoms institucijoms, ir skatina tokių mokymų organizavimą.
   4.   Be kontaktinio asmens užduočių, nurodytų 1–3 dalyse, nacionalinis korespondentas visų pirma:

               a)

               savo valstybėje narėje atsako už klausimus, susijusius su tinklo vidiniu veikimu, įskaitant prašymų pateikti informaciją ir kompetentingų nacionalinių institucijų parengtų atsakymų koordinavimą;

               b)

               yra pagrindinis už ryšius su Europos teisminio tinklo sekretoriatu atsakingas asmuo, įskaitant dalyvavimą 6 straipsnyje nurodytuose posėdžiuose.

               c)

               tais atvejais, kai prašoma, pateikia nuomonę dėl naujų kontaktinių asmenų skyrimo.

         5.   Europos teisminio tinklo korespondentas, atsakingas už tinklo techninius aspektus, kuris taip pat gali būti vienas iš 1–4 dalyse nurodytų kontaktinių asmenų, užtikrina, kad su jo valstybe nare susijusi 7 straipsnyje nurodyta informacija būtų teikiama ir atnaujinama laikantis 8 straipsnio nuostatų.
   5 straipsnis
   Kontaktinių asmenų plenarinių posėdžių tikslas ir vieta
   1.   Europos teisminio tinklo plenarinių posėdžių, į kuriuos pakviečiami bent trys kiekvienos valstybės narės kontaktiniai asmenys, tikslai yra:

               a)

               sudaryti galimybę kontaktiniams asmenims geriau susipažinti ir keistis patirtimi, visų pirma tinklo veikimo klausimais;

               b)

               sudaryti sąlygas aptarti praktines ir teisines problemas, su kuriomis susiduria valstybės narės teisminio bendradarbiavimo srityje, visų pirma įgyvendinant Europos Sąjungos patvirtintas priemones.

         2.   Naudinga Europos teisminio tinklo patirtis perduodama Tarybai ir Komisijai, kad remiantis ja būtų galima diskutuoti dėl galimų teisės aktų pakeitimų ir praktinių patobulinimų tarptautinio teisminio bendradarbiavimo srityje.
   3.   1 dalyje nurodyti posėdžiai organizuojami reguliariai, bent tris kartus per metus. Kartą per metus posėdis gali vykti Tarybos patalpose Briuselyje arba Eurojusto patalpose Hagoje. Į Tarybos ir Eurojusto patalpose organizuojamus posėdžius kviečiama po du kiekvienos valstybės narės kontaktinius asmenis.
   Kitus posėdžius galima rengti valstybėse narėse, kad visų valstybių narių kontaktiniai asmenys galėtų susitikti ne tik su priimančiosios valstybės narės kontaktiniais asmenimis, bet ir su jos valdžios institucijų atstovais bei aplankyti konkrečias tos valstybės narės įstaigas, atsakingas už tarptautinį teisminį bendradarbiavimą arba už kovą su tam tikrų rūšių sunkiais nusikaltimais. Kontaktiniai asmenys šiuose posėdžiuose dalyvauja savo sąskaita.
   6 straipsnis
   Korespondentų posėdžiai
   1.   Europos teisminio tinklo nacionalinių korespondentų posėdžiai rengiami ad hoc bent kartą per metus ir kai tinklo nariai mano, kad to reikia, Taryboje pirmininkaujančios valstybės narės nacionalinio korespondento, kuris taip pat atsižvelgia į valstybių narių pageidavimus dėl korespondentų posėdžio, kvietimu. Šių posėdžių metu visų pirma aptariami su tinklu susiję administraciniai klausimai.
   2.   Europos teisminio tinklo korespondentų, atsakingų už tinklo techninius aspektus, posėdžiai rengiami ad hoc bent kartą per metus ir kai tinklo nariai mano, kad to reikia, Taryboje pirmininkaujančios valstybės narės korespondento, atsakingo už tinklo techninius aspektus, kvietimu. Posėdžiuose svarstomi 4 straipsnio 5 dalyje nurodyti klausimai.
   7 straipsnis
   Per Europos teisminį tinklą platinamos informacijos turinys
   Europos teisminio tinklo sekretoriatas sudaro sąlygas kontaktiniams asmenims ir kompetentingoms teisminėms institucijoms naudotis:

               a)

               išsamia informacija apie kiekvienos valstybės narės kontaktinius asmenis, prireikus pateikiant jų funkcijų nacionaliniu lygiu paaiškinimą;

               b)

               informacijos technologijos priemone, sudarančia sąlygas valstybės narės prašančiai ar išduodančiai institucijai nustatyti, kuri kitos valstybės narės institucija kompetentinga gauti ir įvykdyti jos prašymą dėl ir sprendimus dėl teisminio bendradarbiavimo, įskaitant prašymus, susijusius su dokumentais, kuriais įgyvendinamas tarpusavio pripažinimo principas;

               c)

               glausta teisine ir praktinio pobūdžio informacija apie valstybių narių teismines bei procesines sistemas;

               d)

               atitinkamų teisės aktų tekstais ir pareiškimų bei išlygų dėl šiuo metu galiojančių konvencijų tekstais.

         8 straipsnis
   Informacijos atnaujinimas
   1.   Europos teisminiame tinkle platinama informacija nuolat atnaujinama.
   2.   Kiekviena valstybė narė individualiai atsako už sistemoje saugomų duomenų tikslumo tikrinimą ir skubų Europos teisminio tinklo sekretoriatui informavimą, kai prireikia iš dalies pakeisti vieno iš 7 straipsnyje išvardytų keturių punktų duomenis.
   9 straipsnis
   Telekomunikacijų priemonės
   1.   Europos teisminio tinklo sekretoriatas užtikrina, kad pagal 7 straipsnį teikiama informacija būtų galima naudotis nuolat atnaujinamoje tinklavietėje.
   2.   Sudaroma galimybė naudotis saugiu telekomunikacijų ryšiu, skirtu Europos teisminio tinklo kontaktinių asmenų veiklai. Išlaidos, patirtos sudarant galimybę naudotis saugiu telekomunikacijų tinklu, padengiamos iš Europos Sąjungos bendrojo biudžeto.
   Galimybė naudotis saugiu telekomunikacijų ryšiu sudaroma tam, kad būtų sudarytos sąlygos judėti duomenų ir valstybių narių prašymų dėl teisminio bendradarbiavimo srautams.
   3.   Eurojusto nacionaliniai korespondentai, Eurojusto nacionaliniai korespondentai terorizmo klausimais, Eurojusto nacionaliniai nariai ir Eurojusto paskirti ryšių palaikymo teisėjai ir prokurorai savo veikloje taip pat gali naudoti 2 dalyje nurodytą saugų telekomunikacijų ryšį. Jis gali būti susietas su Sprendimo 2002/187 TVR 16 straipsnyje nurodyta Eurojusto bylų valdymo sistema.
   4.   Jokia šio straipsnio nuostata nedaro poveikio kompetentingų teisminių institucijų tiesioginiams ryšiams, kaip numatyta dokumentuose dėl teisminio bendradarbiavimo, pavyzdžiui, Konvencijos dėl Europos Sąjungos valstybių narių savitarpio pagalbos baudžiamosiose bylose 6 straipsnyje.
   10 straipsnis
   Europos teisminio tinklo ir Eurojusto ryšiai
   Europos teisminis tinklas ir Eurojustas, ypač valstybės narės kontaktiniai asmenys, tos pačios valstybės narės Eurojusto nacionalinis narys ir Europos teisminio tinklo nacionaliniai korespondentai bei Eurojustas, palaiko privilegijuotus santykius, grindžiamus konsultacijomis ir papildomumu. Siekiant užtikrinti veiksmingą bendradarbiavimą, imamasi šių priemonių:

               a)

               Europos teisminis tinklas sudaro sąlygas Eurojustui naudotis 7 straipsnyje nurodyta centralizuota informacija ir pagal 9 straipsnį užtikrinamu saugiu telekomunikacijų ryšiu;

               b)

               Europos teisminio tinklo kontaktiniai asmenys kiekvienu konkrečiu atveju praneša savo nacionaliniam nariui apie visus atvejus, kai, jų manymu, klausimą gali geriau išspręsti Eurojustas;

               c)

               Eurojusto nacionaliniai nariai Europos teisminio tinklo kvietimu gali dalyvauti jo posėdžiuose.

         11 straipsnis
   Biudžetas
   Kad Europos teisminis tinklas galėtų vykdyti savo užduotis, Eurojusto biudžete numatoma dalis, susijusi su Europos teisminio tinklo sekretoriato veikla.
   12 straipsnis
   Teritorinis taikymas
   Jungtinė Karalystė raštu praneša Tarybos pirmininkui, kai pageidaus taikyti šį sprendimą Normandijos saloms ir Meno salai. Sprendimą dėl šio prašymo priima Taryba.
   13 straipsnis
   Europos teisminio tinklo veikimo vertinimas
   1.   Kas dvejus metus nuo 2008 m. gruodžio 24 d. Europos teisminis tinklas raštu pateikia ataskaitą Europos Parlamentui, Tarybai ir Komisijai apie savo veiklą ir valdymą.
   2.   Europos teisminis tinklas 1 dalyje nurodytoje ataskaitoje taip pat gali nurodyti baudžiamosios politikos problemas Europos Sąjungoje, kurios paaiškėjo Europos teisminiam tinklui vykdant veiklą; jis taip pat gali pateikti pasiūlymus dėl teisminio bendradarbiavimo baudžiamosiose bylose gerinimo.
   3.   Europos teisminis tinklas taip pat gali pateikti bet kokią ataskaitą ar kitą informaciją apie savo veiklą, kurios gali paprašyti Taryba.
   4.   Kas ketverius metus nuo 2008 m. gruodžio 24 d. Taryba, remdamasi bendradarbiaujant su Europos teisminiu tinklu Komisijos parengtu pranešimu, įvertina Europos teisminio tinklo veikimą.
   14 straipsnis
   Bendrųjų veiksmų 98/428/TVR panaikinimas
   Bendrieji veiksmai 98/428/TVR panaikinami.
   15 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2008 m. gruodžio 16 d.

            Tarybos vardu

            Pirmininkė

         R. BACHELOT-NARQUIN

      (1)  2008 m. rugsėjo 2 d. pateikta nuomonė (dar nepaskelbta Oficialiajame leidinyje).

      (2)  OL L 191, 1998 7 7, p. 4.

      (3)  OL C 197, 2000 7 12, p. 3.

      (4)  OL L 63, 2002 3 6, p. 1.

      (5)  OL L 105, 1996 4 27, p. 1.


title: 1997 m. liepos 7 d. Komisijos sprendimas, pateikiantis laikinus trečiųjų šalių įmonių, iš kurių valstybės narės leidžia importuoti triušieną ir ūkiuose augintų medžiojamų gyvūnų mėsą, sąrašustekstas svarbus EEE

text:
Svarbus teisinis pranešimas

|

31997D0467

Oficialusis leidinys L 199 , 26/07/1997 p. 0057 - 0061

		Komisijos sprendimas1997 m. liepos 7 d.pateikiantis laikinus trečiųjų šalių įmonių, iš kurių valstybės narės leidžia importuoti triušieną ir ūkiuose augintų medžiojamų gyvūnų mėsą, sąrašus(tekstas svarbus EEE)(97/467/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1995 m. birželio 22 d. Tarybos sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvulinės kilmės produktus, žuvininkystės produktus arba gyvus dvigeldžius moliuskus, laikinų sąrašų pereinamajam laikotarpiui sudarymo sąlygų [1] su paskutiniais pakeitimais, padarytais Sprendimu 97/34/EB [2], ypač į jo 2 straipsnio 1 dalį ir 7 straipsnį,kadangi Komisijos sprendime 94/278/EB [3] su paskutiniais pakeitimais, padarytais Sprendimu 96/344/EB [4], yra pateiktas trečiųjų šalių, iš kurių valstybės narės leidžia importuoti triušieną, sąrašas;kadangi, remiantis Tarybos direktyva 92/118/EEB [5] su paskutiniais pakeitimais, padarytais Sprendimu 96/90/EB [6], yra sudarytas trečiųjų šalių, iš kurių valstybės narės leidžia importuoti ūkiuose augintų medžiojamų gyvūnų mėsą, sąrašas;kadangi daugeliui tame sąraše nurodytų šalių Komisijos sprendime 97/219/EB [7] yra nustatyti sveikatos ir veterinarinio sertifikavimo reikalavimai, taikytini importuojant triušieną ir ūkiuose augintų medžiojamų gyvūnų mėsą;kadangi Komisija gavo kai kurių trečiųjų šalių įmonių sąrašus ir garantijas, kad šios įmonės visiškai atitinka tam tikrus Bendrijos sveikatos reikalavimus ir jeigu joms nepavyktų laikytis šių reikalavimų, eksportas į Europos bendriją bus sustabdytas;kadangi ne visose trečiosiose šalyse Komisijai pavyko įsitikinti, kad jų įmonės laikosi Bendrijos reikalavimų ir kad galioja kompetentingų institucijų suteiktos garantijos;kadangi tam, kad prekyba triušiena ir ūkiuose augintų medžiojamų gyvūnų mėsa su tomis šalimis nenutrūktų, joms būtina skirti papildomą laikotarpį, per kurį valstybės narės galėtų ir toliau iš jų pripažintų įmonių importuoti triušieną bei ūkiuose augintų medžiojamų gyvūnų mėsą, tačiau su išlyga, kad šia mėsa būtų prekiaujama tik nacionalinėje rinkoje; kadangi per tą papildomą laikotarpį Komisija gaus šių šalių garantijas, būtinas norint Sprendime 95/408/EB nustatyta tvarka įtraukti jas į sąrašą;Komisijos sprendime 97/299/EB [8] yra pateiktas Čekijos Respublikos įmonių sąrašas;kadangi trečiosioms šalims, iki to laikotarpio pabaigos Bendrijos taisyklėse nustatyta tvarka neatsiuntusioms savo įmonių sąrašų, daugiau nebus leidžiama importuoti į Bendriją triušienos ir ūkiuose augintų medžiojamų gyvūnų mėsos;kadangi tada valstybės narės bus pačios atsakingos už tai, kad įmonės, iš kurių jos importuoja triušieną ir ūkiuose augintų medžiojamų gyvūnų mėsą, joms priimtinu būdu atitiktų gamybos bei pateikimo į rinką reikalavimus, ne mažiau griežtus už Bendrijos reikalavimus;kadangi gali būti sudaromi laikini kai kurių šalių triušienos ir ūkiuose augintų medžiojamų gyvūnų mėsos gamybos įmonių sąrašai;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ1 straipsnis1. Valstybės narės leidžia importuoti triušieną ir ūkiuose augintų medžiojamų gyvūnų mėsą iš šio sprendimo priede išvardytų trečiųjų šalių įmonių.2. Priede neišvardytų trečiųjų šalių įmonėms valstybės narės gali leisti importuoti triušieną ir ūkiuose augintų medžiojamų gyvūnų mėsą iki 1998 m. sausio 1 d.3. Triušienos ir ūkiuose augintų medžiojamų gyvūnų mėsos importui tebetaikomos Bendrijos veterinarinės nuostatos, pritaikytos kitoms šalims.2 straipsnisŠis sprendimas taikomas nuo 1997 m. liepos 1 d.3 straipsnisŠis sprendimas skirtas valstybėms narėms.Priimta Briuselyje, 1997 m. liepos 7 d.Komisijos varduFranz FischlerKomisijos narys[1] OL L 243, 1995 10 11, p. 17.[2] OL L 13, 1997 1 16, p. 33.[3] OL L 120, 1994 5 11, p. 44.[4] OL L 133, 1996 6 4, p. 28.[5] OL L 62, 1993 3 15, p. 49.[6] OL L 13, 1997 1 16, p. 24.[7] OL L 88, 1997 4 3, p. 45.[8] OL L 124, 1997 5 16, p. 50.--------------------------------------------------ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGALISTA DE LOS ESTABLECIMIENTOSLISTE OVER VIRKSOMHEDERVERZEICHNIS DER BETRIEBEΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝLIST OF ESTABLISHMENTSLISTE DES ÉTABLISSEMENTSELENCO DEGLI STABILIMENTILIJST VAN BEDRIJVENLISTA DOS ESTABELECIMENTOSLUETTELO LAITOKSISTAFÖRTECKNING ÖVER ANLÄGGNINGARProducto: Carne de conejo y carne de caza de cría (*)Produkt: Kød af kanin og af opdrættet vildt (*)Erzeugnis: Kaninchenfleisch und Fleisch von Zuchtwild (*)Προϊόν: Κρέας κουνελιού και εκτρεφομένων θηραμάτων (*)Product: Rabbit meat and farmed game meat (*)Produit: Viande de lapin et viande de gibier d'élevage (*)Prodotto: Carni di coniglio e carni di selvaggina d'allevamento (*)Product: Konijnenvlees en vlees van gekweekt wild (*)Produto: Carne de coelho e carne de caça de criação (*)Tuote: Tarhatun riistan ja kanin liha (*)Varuslag: Kaninkött och kött från vilda djur i hägn(*)(*) = Carne frescaFersk kødFrisches FleischΝωπό ΚρέαςFresh MeatViande fraîcheCarni frescheVers vleesCarne frescaTuore lihaFärskt kött1 = Referencia nacionalNational referenceNational-CodeΕθνικός αριθμός έγκρισηςNational referenceRéférence nationaleRiferimento nazionaleNationale codeReferência nacionalKansallinen referenssiNationell referens2 = NombreNavnNameΤίτλος εγκατάστασηςNameNomNomeNaamNomeNimiNamn3 = CiudadByStadtΠόληTownVilleCittàStadCidadeKaupunkiStad4 = RegiónRegionRegionΠεριοχήRegionRégionRegioneRegioRegiãoAlueRegion5 = ActividadAktivitetTätigkeitΕίδος εγκατάστασηςActivityActivitéAttivitàActiviteitActividadeToimintamuotoVerksamhetSH = MataderoslagteriSchlachthofΣφαγειοτεχνική εγκατάστασηslaughterhouseabattoirmacelloSlachthuismatadouroteurastamoSlakteriCP = Sala de despieceopskæringsvirksomhederZerlegungsbetriebΕργαστήριο τεμαχισμούcutting plantdécoupesala di sezionamentoUitsnijderijsala de corteleikkaamoStyckningsanläggningCS = Almacén frigoríficofrysehusKühlhausΨυκτική εγκατάστασηcold storeentreposagedeposito frigoriferoKoelhuisarmazém frigoríficokylmävarastoKyl- och fryshus6 = Menciones especialesSærlige bemærkningerSpezielle BemerkungenΕιδικές παρατηρήσειςSpecial remarksMentions spécialesNote particolariBijzondere opmerkingenMenções especiaisErikoismainintojaAnmärkningara = ConejokaninKaninchenκουνέλι, κουνέλιαrabbitlapinconiglioKonijncoelhokanitKaninb = Biunguladosklovbærende dyrPaarhuferδίχηλαbi-ungulatesbiongulésbiungulatiTweehoevigenbiunguladossorkkaeläimetKlövdjurc = Aves de caza silvestresopdrættet fjervildtZuchtfederwildεκτρεφόμενα πτερωτά θηράματαfarmed game birdsgibier d'élevage à plumesselvaggina da penna di allevamentoGekweekt vederwildaves de caça de criaçãotarhatut riistalinnutVildfågel i hägnd = Otros mamíferosandre landlevende dyrandere Landsäugetiereάλλα χερσαία θηλαστικάother land mammalsautres mammifères terrestresaltri mammiferi terrestriAndere landzoogdierenoutros mamíferos terrestresmuut maalla elävät nisäkkäätAndra landdäggdjure = EstrucioniformesstrudseZuchtflachbrustvögelστρουθιονίδεςratitesratitesratitiLoopvogelsratitessileälastaiset linnutRatiterLas instalaciones sólo podrán homologarse sobre una base comunitaria cuando se hayan adoptado los certificados.Anlæggene kan ikke godkendes på fællesskabsplan før certifikaterne foreligger.Gemeinschaftsweit zugelassen werden nur ordnungsgemäß abgenommene Betriebe.Οι εγκαταστάσεις δεν θα εγκρίνονται σε κοινοτική βάση πριν από την έκδοση των πιστοποιητικών.Plants will not be approved on a Community basis until certificates have been adopted.Les établissements ne peuvent être agréés sur une base communautaire avant l'adoption des certificats.Gli stabilimenti possono essere riconosciuti a livello comunitario soltanto previa adozione dei certificati.Inrichtingen worden slechts op communautair niveau erkend nadat de certificaten zijn goedgekeurd.Os estabelecimentos não podem ser aprovados numa base comunitária antes da adopção dos certificados.Laitokset hyväksytään yhteisön tasolla vasta todistusten antamisen jälkeen.Anläggningarna kan inte godkännas på gemenskapsnivå innan intygen har antagits.País: AUSTRALIALand: AUSTRALIENLand: AUSTRALIENΧώρα: ΑΥΣΤΡΑΛΙΑCountry: AUSTRALIAPays: AUSTRALIEPaese: AUSTRALIALand: AUSTRALIËPaís: AUSTRÁLIAMaa: AUSTRALIALand: AUSTRALIEN1 | 2 | 3 | 4 | 5 | 6 |124 | Gold Medal Holdings Pty Ltd | CASUARINA | WESTERN AUSTRALIA | SH-CP-CS | e |167 | Dromaius Australia Ltd | WUBIN | WESTERN AUSTRALIA | SH-CP-CS | e |398 | Gunnedah Abattoir Holdings Pty Ltd | GUNNEDAH | NEW SOUTH WALES | SH-CP-CS | b |533 | Metro Meat International Ltd | MURRAY BRIDGE | SOUTH AUSTRALIA | SH-CP-CS | b |572 | Metro Meat International Ltd | KATANNING | WESTERN AUSTRALIA | SH-CP-CS | b |689 | Australian Lamb Co. Pty Ltd | SUNSHINE | VICTORIA | CP-CS | b |1027 | Metro Meat International Ltd | WOOROLOO | WEST AUSTRALIA | SH-CP-CS | b |1471 | Agro Australia Pty Ltd | GEPPS CROSS | SOUTH AUSTRALIA | SH-CP-CS | b |1549 | Select Meat Exports Pty Ltd | MOUNT SCHANK | SOUTH AUSTRALIA | SH-CP-CS | b |1857 | AGP (VIC) Pty Ltd | WYCHEPROOF | VICTORIA | SH-CP-CS | e |1889 | Australian Lamb Co. Pty Ltd | WEST FOOTSCRAY | VICTORIA | CP-CS | b |2019 | The Emu Company Pty Ltd | EUROBIN | VICTORIA | SH-CP-CS | e |2346 | Pyramid Hill Processing Pty Ltd | PYRAMID HILL | VICTORIA | SH-CP-CS | e |2773 | Crown Meats Pty Ltd | DANDENONG | VICTORIA | CP-CS | b |3085 | Castricum Brothers Pty Ltd | DANDENONG | VICTORIA | SH-CP-CS | b |3416 | Meramist Pty Ltd | CABOOLTURE | QUEENSLAND | SH-CP-CS | b |País: BULGARIALand: BULGARIENLand: BULGARIENΧώρα: ΒΟΥΛΓΑΡΙΑCountry: BULGARIAPays: BULGARIEPaese: BULGARIALand: BULGARIJEPaís: BULGÁRIAMaa: BULGARIALand: BULGARIEN1 | 2 | 3 | 4 | 5 |62 | Gorna Oryahovitsa | GORNA ORIAHOVITZA | | |País: CHILELand: CHILELand: CHILEΧώρα: ΧΙΛΗCountry: CHILEPays: CHILIPaese: CILELand: CHILIPaís: CHILEMaa: CHILELand: CHILE1 | 2 | 3 | 4 | 5 | 6 |5 | Comercial Mañihuales Ltda | COYHAIQUE | XI REGIÓN | CP-CS | c |8 | Comercial Mac Lean Y Cia Ltda | PUERTO NATALES | XII REGIÓN | CP-CS | a |País: HUNGRÍALand: UNGARNLand: UNGARNΧώρα: ΟΥΓΓΑΡΙΑCountry: HUNGARYPays: HONGRIEPaese: UNGHERIALand: HONGARIJEPaís: HUNGRIAMaa: UNKARILand: UNGERN1 | 2 | 3 | 4 | 5 | 6 |44 | Komyei Mezogazdasagi Kombinat | KORNYE | KOMAROM MEGYE | SH-CP | a |48 | Fotk Kereskedelmi es Szolgaltaro Rt Kisallat Feldolgozo Uzem | JASZBERENY | SZOLNOK MEGYE | SH | a |H-100 | Szeker Kft Nyulvago | SZADA | PEST MEGYE | SH | a |H-112 | Hajdu Bet Rt Kisvardai Gyara | KISVARDA | SZABOLES-SZATMAR-BEREG MEGYE | SH-CP | a |H-115 | Bacska Agrar-Ipari Rt Kisallat Vagouzem | VASKUT | BACS-KISKUN MEGYE | SH-CP | a |H-116 | Gerecse Rt Nyulfeldolgozo Uzeme | BAJ | KOMAROM MEGYE | SH-CP | a |H-124 | Timek Kft Nyulvago Uzeme | GYOMA | BEKES MEGYE | SH | a |H-136 | Olivia Kft Nyulvagohid | LAJOSMIZSE | PEST MEGYE | SH-CP | a |País: POLONIALand: POLENLand: POLENΧώρα:ΠΟΛΩΝΙΑOrszág: LENGYELORSZÁGPays: POLOGNEPaese: POLONIALand: POLENPaís: POLÓNIAMaa: PUOLALand: POLEN1 | 2 | 3 | 4 | 5 | 6 |169 | Rzeznia i przetwornia Krolikow "Poparex" | TARNOWO PODGORNE | POZNAN | SH-CP | a |190 | Eksportowa Rzeznia Krolikow | RYMANOW | KROSNO | SH-CP | a |194 | Eksportowa Rzeznia Krolikow "Kanwil" Sp. z.o.o | DEBICA | TARNOW | SH-CP | a |196 | Eksportowa Rzeznia Krolikow | MAKOW | RADOM | SH-CP | a |232 | Eksportowa Rzeznia Krolikow | WASILKOW | BIALYSTOK | SH-CP | a |240 | Eksportowa Rzeznia Krolikow | KSAWEROW | LODZ | SH-CP | a |249 | Eksportowa Rzeznia Krolikow | TOMNICE | KALISZ | SH-CP | a |788A | Hubertus Sp. z.o.o. | DOBRZYCA K/PILY | PILA | SH-CP | a |--------------------------------------------------


title: 2016 m. gegužės 20 d. Tarybos sprendimas (ES) 2016/920 dėl Jungtinių Amerikos Valstijų ir Europos Sąjungos susitarimo dėl su nusikalstamų veikų prevencija, tyrimu, atskleidimu ir baudžiamuoju persekiojimu susijusios asmeninio pobūdžio informacijos apsaugos pasirašymo Europos Sąjungos vardu

text:
11.6.2016

               LT

               Europos Sąjungos oficialusis leidinys

               L 154/1

         TARYBOS SPRENDIMAS (ES) 2016/920
   2016 m. gegužės 20 d.
   dėl Jungtinių Amerikos Valstijų ir Europos Sąjungos susitarimo dėl su nusikalstamų veikų prevencija, tyrimu, atskleidimu ir baudžiamuoju persekiojimu susijusios asmeninio pobūdžio informacijos apsaugos pasirašymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 16 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2010 m. gruodžio 3 d. Taryba įgaliojo Komisiją pradėti derybas su Jungtinių Amerikos Valstijų Vyriausybe (toliau – Jungtinės Valstijos) dėl susitarimo dėl asmens duomenų apsaugos, kai tie duomenys perduodami ir tvarkomi nusikalstamų veikų, įskaitant terorizmą, prevencijos, tyrimo, atskleidimo arba baudžiamojo persekiojimo tikslais;

               (2)

               derybos su Jungtinėmis Valstijomis buvo baigtos ir susitarimo tekstas buvo parafuotas 2015 m. rugsėjo 8 d.;

               (3)

               susitarimu siekiama sukurti visapusišką duomenų apsaugos principų ir garantijų, kai asmeninio pobūdžio informacija yra perduodama baudžiamosios teisėsaugos tikslais tarp Jungtinių Valstijų ir Europos Sąjungos arba jos valstybių narių, sistemą. Tikslas – užtikrinti aukštą duomenų apsaugos lygį ir taip sustiprinti šalių bendradarbiavimą. Nors šis susitarimas ir nėra teisinis pagrindas jokiam asmeninio pobūdžio informacijos perdavimui į Jungtines Valstijas, susitarimas papildo, jei būtina, duomenų apsaugos garantijas galiojančiuose ir būsimuose duomenų perdavimo susitarimuose ar nacionalinėse nuostatose, leidžiančiuose taip perduoti duomenis;

               (4)

               Sąjunga turi kompetenciją, apimančią visas šio susitarimo nuostatas. Visų pirma Sąjunga priėmė Europos Parlamento ir Tarybos direktyvą (ES) 2016/680 (1) dėl fizinių asmenų apsaugos kompetentingoms institucijoms tvarkant asmens duomenis nusikalstamų veikų prevencijos, tyrimo, atskleidimo ar baudžiamojo persekiojimo už jas arba bausmių vykdymo tikslais ir dėl laisvo tokių duomenų judėjimo. Valstybių narių atliekamas duomenų perdavimas taikant tinkamas apsaugos priemones numatytas tos direktyvos 37 straipsnio 1 dalies a punkte;

               (5)

               pagal prie Europos Sąjungos sutarties (ES sutartis) ir Sutarties dėl Europos Sąjungos veikimo (SESV) pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 6a straipsnį Jungtinė Karalystė ir Airija nėra saistomos susitarime nustatytomis taisyklėmis, kurios yra susijusios su valstybių narių atliekamu asmens duomenų tvarkymu, kai vykdoma veikla, kuri patenka į SESV trečiosios dalies V antraštinės dalies 4 arba 5 skyrių taikymo sritį tais atvejais, kai Jungtinei Karalystei ir Airijai nėra privalomos taisyklės, reglamentuojančios teisminio bendradarbiavimo baudžiamosiose bylose ar policijos bendradarbiavimo formas, kuriomis reikalaujama, kad būtų laikomasi susitarimo nuostatų;

               (6)

               pagal prie ES sutarties ir SESV pridėto Protokolo Nr. 22 dėl Danijos pozicijos 2 ir 2a straipsnius Danijai nėra privalomos susitarimu nustatytos taisyklės, susijusios su valstybių narių vykdomu asmens duomenų tvarkymu atliekant veiklą, kuriai taikomas SESV trečiosios dalies V antraštinės dalies 4 arba 5 skyrius ir jos jai netaikomos;

               (7)

               visi pranešimai pagal susitarimo 27 straipsnį dėl Jungtinės Karalystės, Airijos ar Danijos turėtų būti pateikiami vadovaujantis tų valstybių narių statusu pagal atitinkamas Sąjungos teisės nuostatas ir glaudžiai su jomis konsultuojantis;

               (8)

               susitarimas turėtų būti pasirašytas su sąlyga, kad jis bus sudarytas vėliau,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Jungtinių Amerikos Valstijų ir Europos Sąjungos susitarimą dėl su nusikalstamų veikų prevencija, tyrimu, atskleidimu ir baudžiamuoju persekiojimu susijusios asmeninio pobūdžio informacijos apsaugos su sąlyga, kad minėtas susitarimas bus sudarytas (2).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti susitarimą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gegužės 20 d.

            Tarybos vardu

            Pirmininkas

         K.H.D.M. DIJKHOFF

      (1)  2016 m. balandžio 27 d. Europos Parlamento ir Tarybos direktyva (ES) 2016/680 dėl fizinių asmenų apsaugos kompetentingoms institucijoms tvarkant asmens duomenis nusikalstamų veikų prevencijos, tyrimo, atskleidimo ar baudžiamojo persekiojimo už jas arba bausmių vykdymo tikslais ir dėl laisvo tokių duomenų judėjimo, ir kuriuo panaikinamas Tarybos pamatinis sprendimas 2008/977/TVR (OL L 119, 2016 5 4, p. 89).

      (2)  Susitarimo tekstas bus paskelbtas kartu su sprendimu dėl jo sudarymo.